Kapsulinė kontraktūra – tai tam tikra organizmo reakcija į krūties implantą, kuomet aplink implantą (dažniausiai – silikoninį minkštasienį implantą) susiformuoja stora jungiamojo audinio „žievė“. Tuomet implantas suspaudžiamas, tampa kietas, o krūtis praranda gražią formą, kartais tampa skausminga, krūtys atrodo nesimetriškai. Būklė nustatoma ultragarso, mamografijos ar magnetinio rezonanso tyrimu. Gydymas – chirurginis (implanto keitimas).